** СЛУЖБЕНИ ГЛАСНИК**

 **ОПШТИНЕ ШИПОВО**

|  |  |  |
| --- | --- | --- |
| Број 18/2017Година XIX  | 22.11.2017.годинеШипово | Гласник издаје Скупштина општине Шипово.Гласник излази по потреби. |

На основу члана 82. став (3) Закона о локалној самоуправи (''Службени гласник РС'', бр:97/16), члана 11. Правилника о начину и роковима вршења пописа и усклађивања књиговодственог стања са стварним стањем имовине и обавеза Општине Шипово (''Службени гласник Општине Шипово'', бр:16/2017) и члана 67. Статута Општине Шипово (''Службени гласник Општине Шипово'', бр:12/17), Начелник Општине Шипово, донио је:

О Д Л У К У

О ПОПИСУ ИМОВИНЕ И ОБАВЕЗА ОПШТИНЕ ШИПОВО ЗА 2017.ГОДИНУ

Члан 1.

Попис имовине и обавеза Општине Шипово за 2017.годину врши се са стањем на дан 31.12.2017.године.

Члан 2.

За потребе пописа из члана 1. одлуке, Начелник Општине формираће пет (5) пописних комисија и то:

* Комисија за попис сталних материјалних средстава-покретне имовине (намјештај, опрема и остало),
* Комисија за попис сталних материјалних средстава-непокретне имовине (земљиште, грађевински објекти, путеви, улице и тротоари, јавна расвјета, споменици, мостови, тргови и остало),
* Комисија за попис благајне и жиро-рачуна,
* Комисија за попис обавеза и потраживања,
* Централна пописна комисија.

Члан 3.

Вријеме у којем комисије треба да изврше попис је:

* Комисија за попис сталних материјалних средстава-покретна имовина (намјештај, опрема и остало) од 21.12 до 31.12.2017.године,
* Комисија за попис сталних материјалних средстава –непокретна имовина (земљиште, грађевински објекти, путеви, улице и тротоари, јавна расвјета, споменици, мостови, тргови и остало), од 01.12 до 31.12.2017.године,
* Комисија за попис благајне и жиро-рачуна 31.12.2017.године и први радни дан 2018.године,
* Комисија за попис обавезе и потраживања, од 01.02.2018. године до 15.02.2018.године.

Члан 4.

Све комисије су дужне да прије почетка пописа сачине План рада из свог дјелокруга и доставе га Централној пописној комисији и Одјељењу за буџет, финансије и привреду.

Комисије за попис сталних средстава су дужне унијети у пописне листе добивене од Одјељења за буџет, финансије и привреду, стање имовине у физичким величинама, а затим заједно са Одјељењем за буџет, финансије и привреду обавезно утврди разлике између стања утврђеног пописом и књиговодственог стања и предложи књижење одступања. Комисије су дужне, свака из свог дјелокруга, пописати имовину Општине која се налази код других, као и туђу имовину код нас, у посебне пописне листе.

Комисија за попис покретне имовине дужна је посебно пописати имовину која се отписује-расходује тј. основна средства која више нису за употребу, а налазе се на пописној листи на дан 31.12.2017.године и предложити даље поступање са том имовином. Комисија за попис непокретне имовине је дужна сачинити листу земљишта и друге непокретне имовине која је продата у 2017.години и имовину која је прибављена.

Комисија за попис благајне и жиро-рачуна и Комисија за попис обавеза и потраживања су дужне унијети у пописне листе вриједност стања благајне, жиро-рачуна, обавеза и потраживања на дан 31.12.2017.године.

Комисија за попис обавеза и потраживања заједно са Одјељењем за буџет, финансије и привреду, обавезна је извршити класификацију застарјелости потраживања и сачинити приједлог листе за отпис потраживања коју због високог степена ризика није могуће наплатити.

За имовину за коју није утврђена вриједност у књиговодству, Начелник Општине ће формирати посебну комисију за процјену вриједности имовине.

Члан 5.

Свака комисија је дужна у складу са чланом 20.Правилника о начину и роковима вршења пописа и усклађивања књиговодственог стања са стварним стањем имовине и обавеза (''Службени гласник РС'', бр:45/16), сачинити Извјештај о извршеном попису.

Извјештај о извршеном попису минимално треба да садржи податке из члана 20. став 1. од тачке а) до е) наведеног Правилника.

Извјештај се доставља:

* један примјерак са пописним листама Централној пописној комисији,
* један примјерак са пописним листама Одјељењу за буџет, финансије и привреду.

Члан 6.

Крајњи рокови за сачињавање Извјештаја о попису су:

* Комисија за попис сталних материјалних средстава-покретне имовине (намјештај, опрема и остало), 15.02.2018.године,
* Комисија за попис сталних материјалних средстава-непокретне имовине (земљиште, грађевински објекти, путеви, улице и тротоари, јавна расвјета, споменици, мостови, тргови и остало),15.02.2018.године,
* Комисија за попис благајне и жиро-рачуна, 15.01.2018.године,
* Комисија за попис обавезе и потраживања, 25.02.2018.године.

Члан 7.

Централна пописна комисија је дужна објединити, сагледати и анализирати пописе свих комисија и сачинити Елаборат о попису (навести резултат пописа, неопходна појашњења и образложења са показатељима) и доставити један примјерак Начелнику Општине, а један примјерак Одјељењу за буџет, финансије и привреду, најкасније до 01.03.2018.године тј. 30 дана прије крајњег рока за израду годишњег финансијског извјештаја.

Члан 8.

На основу Елабората о попису, Начелник Општине доноси Одлуку о прихватању пописа која се доставља Одјељењу за буџет, финансије и привреду, као основ за књижења и израду финансијског извјештаја за претходну буџетску годину.

Члан 9.

Ова одлука ступа на снагу осмог дана од дана објављивања у ''Службеном гласнику Општине Шипово''.

Број:01-022-548/17 НАЧЕЛНИК ОПШТИНЕ

Датум:22.11.2017.године Милан Ковач с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 С А Д Р Ж А Ј

АКТА НАЧЕЛНИКА Страна

1. Одлука о попису имовине и обавеза Општине Шипово за 2017. годину 1